recursal/SuperWikiNEXT-32B huggingface dataset:
**யாந்தபு ஒப்பந்தம்** (Treaty of Yandabo) முதலாம் ஆங்கிலேய-பர்மியப் போரில், (1824-1826) ஆங்கிலேயப் படைகள் பர்மாவை வென்றது. 

போரின் முடிவில் 24 பிப்ரவரி 1826 அன்று, கிழக்கிந்திய கம்பெனியின் படைத்தலைவர் ஆர்ச்சி பால்டு காம்பெலுக்கும், கோன்பவுங் வம்சப் பர்மாப் பேரரசின் லிகெயிங் மாகாண ஆளுநர் மகா மின் லா யா ஹிதினுக்கும் (Maha Min Hla Kyaw Htin) இடையே யாந்தாபு கிராமத்தில் அமைதி ஒப்பந்தம் கையெழுத்தாயிற்று. எனவே இந்த ஒப்பந்தத்திற்கு யாந்தபு ஒப்புந்தம் எனப் பெயராயிற்று.

யாந்தபு ஒப்பந்தப்படி, பிரித்தானியக் கிழக்கிந்தியக் கம்பெனியின் கீழ் கண்ட ஒப்பந்த விதிகளை நிறைவேற்ற பர்மிய அரசு ஒப்புக்கொண்டது. 

அகோம் பேரரசு, மணிப்பூர் இராச்சியம், அரக்கான், சல்வீன் ஆற்றின் தெற்கில் உள்ள தானிந்தாயி மற்றும் டெனஸ்செரம் பகுதிகளை ஆங்கிலேயர்களுக்கு விட்டுத் தரப்பட்டது. 
வடகிழக்கு இந்தியாவில் உள்ள சச்சார் மற்றும் ஜெயந்தியாவில் பர்மிய அரசின் குறுக்கீடுகள் நிறுத்தப்பட்டது.
போர் இழப்புத் தொகையான ஒரு மில்லியன் பிரித்தானிய பவுண்டுகள், நான்கு தவணையில் செலுத்தப்பட்டது.
பர்மாவிற்கும் - கிழக்கிந்திய கம்பெனிக்கும் இடையே இருதரப்பு தூதுவர்களை அனுமதிக்கப்பட்டது.
பிரித்தானிய - பர்மா இடையே வணிக ஒப்பந்தங்கள் மேற்கொள்ள வகை செய்யப்பட்டது.

இதனையும் காண்க
--------------

* யாந்தாபு கிராமம்
* ஆங்கிலேய-பர்மியப் போர்கள்
* முதலாம் ஆங்கிலேய-பர்மியப் போர்

மேற்கோள்கள்
-----------

1. 1 2  Lt. Gen. Sir Arthur P. Phayre (1967). *History of Burma* (2 ). London: Sunil Gupta. பக். 237.
2. ↑  Maung Htin Aung (1967). *A History of Burma*. New York and London: Cambridge University Press. பக். 214–215. .
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2016-02-17 அன்று. பரணிடப்பட்டது.. .

வெளி இணைப்புகள்
---------------

* Treaty of Yandabo பரணிடப்பட்டது 2008-12-02 at the வந்தவழி இயந்திரம்
**நவோதயா ஸ்டுடியோ** என்பது கேரளத்தின் கொச்சியை தலைமையிடமாகக் கொண்ட ஒரு இந்திய திரைப்பட படப்பிடிப்பு வளாகம் ஆகும். இது கேரளத்தின் ஆரம்பகால திரைப்பட படப்பிடிப்பு வளாகங்களில் ஒன்றாகும். இது நவோதயா அப்பச்சனால் 1976 இல் நிறுவப்பட்டது. நவோதயா இந்தியத் திரைப்படத் துறையில் முக்கியமான சில படங்களை தயாரித்ததற்காக அறியப்படுகிறது.

வரலாறு
------

1976 ஆம் ஆண்டு தனது சகோதரர் குஞ்சாக்கோவின் உதயா ஸ்டுடியோவில் இருந்து பிரிந்துவந்த அப்பாச்சனால் இந்த ஸ்டுடியோ நிறுவப்பட்டது.

பணிகள்
------

நவோதயா ஸ்டுடியோ தயாரித்த முதல் படமான *கடத்தநாட்டு மக்கம்* படத்தை அப்பச்சன் இயக்கினார். இரண்டாவது படமான *தச்சோளி அம்பு* மலையாளத்தின் முதல் சினிமாஸ்கோப் படம் ஆகும்.  அதைத் தொடர்ந்து 70 மி.மீ. திரைப்படமாக இந்தியாவில் முழுக்க முழுக்க தயாரிக்கபட்ட *படையோட்டம்* இந்த நிறுவனத்தால் தயாரிக்கபட்டது.  இந்தியாவின் முதல் 70 மி.மீ. திரைப்படமான *சோலேயின்* தயாரிப்புக்குப் பிந்தைய பணிகள், ஐக்கிய இராச்சியத்தில் செய்யப்பட்டது. ஆனால் *படையோட்டத்திற்கான* பணிகள் திருவனந்தபுரத்தில் உள்ள பிரசாத் லேப்சில் செய்யப்பட்டன.  1982 ஆம் ஆண்டு, இந்தியாவின் முதல் 3டி திரைப்படமான *மை டியர் குட்டிச்சாத்தான்* இந்நிறுவனத்தில் இருந்து வெளியானது.  இந்த மைல்கல் படங்கள் மட்டுமல்லாமல், நவோதயா மலையாளத்தில் *தச்சோளி அம்பு*, *மை டியர் குட்டிச்சாத்தான்*, *மஞ்சில் விரிஞ்ச பூக்கள்*, *படையோட்டம்,* *சாணக்யன்* உள்ளிட்ட பல வெற்றிப் படங்களையும் தயாரித்தது.

படப்பிடிப்பு வளாகமானது பின்னர் 2000 ஆம் ஆண்டில் தொலைக்காட்சித் துறையின் தேவைகளுக்கு ஏற்ற வகையில் புதுப்பிக்கப்பட்டது. அப்பச்சனின் மகன்கள் ஜிஜோ பொன்னூஸ் மற்றும் ஜோஸ் பொன்னூஸ் நிறுவனத்தை ஏற்று நடத்திவருகின்றனர்.

நவோதயா ஸ்டுடியோவுடன் இணைந்து அப்பச்சனுக்கு 2011 ஆம் ஆண்டு ஜேசி டேனியல் விருது வழங்கப்பட்டது

மேற்கோள்கள்
-----------

1. ↑  "An interview with Navodaya Appachan". Chennaionline.com இம் மூலத்தில் இருந்து 26 March 2009 அன்று. பரணிடப்பட்டது.. .
2. ↑  "Team of 48". .
3. ↑  "Still raring to go" இம் மூலத்தில் இருந்து 29 June 2011 அன்று. பரணிடப்பட்டது.. .
4. ↑  "Casting a magic spell" இம் மூலத்தில் இருந்து 10 January 2009 அன்று. பரணிடப்பட்டது.. .
5. ↑  Press Trust of India (28 February 2011). "JC Daniel award for Navodaya Appachan". *The Times of India* (Thiruvananthapuram) இம் மூலத்தில் இருந்து 8 March 2012 அன்று. பரணிடப்பட்டது.. .
புளோரிடாவின் தெற்கு மூன்றில், நிலப்பரப்பின் தெற்கு முனையிலிருந்து வெளிறிய பச்சை நிறத்தில் புளோரிடா விரிகுடாவைக் காட்டுகிறது
**புளோரிடா விரிகுடா** *(Florida Bay)* என்பது புளோரிடா நிலப்பரப்பின் தெற்கு முனைக்கும் ( புளோரிடா எவர்கிளேட்ஸ் ) மற்றும் அமெரிக்காவில் உள்ள புளோரிடா விசைகளுக்கும் இடையில் அமைந்துள்ள விரிகுடா ஆகும். இது ஒரு பெரிய, ஆழமற்ற முகத்துவாரமாகும், இது மெக்சிகோ வளைகுடாவுடன் இணைக்கப்பட்டிருக்கும் போது, கடல்புல்லால் மூடப்பட்ட பல்வேறு ஆழமற்ற சேற்றுப் பகுதிகள் காரணமாக மட்டுப்படுத்தப்பட்ட நீர் பரிமாற்றத்தைக் கொண்டுள்ளது.  கரைகள் ஒவ்வொன்றும் அதன் சொந்த தனிப்பட்ட நிலவியல் பண்புகளுடன் விரிகுடாவை வடிநிலங்களாக பிரிக்கின்றன.

விளக்கம்
--------

Encompassing roughly one-third of Everglades National Park, Florida Bay is variously stated to be 800 சதுர மைல்கள் (2,100 km2), or 850 சதுர மைல்கள் (2,200 km2), or 1,000 சதுர மைல்கள் (2,600 km2). Nearly all of Florida Bay is included in Everglades National Park. The southern edge, along the Florida Keys, is in the Florida Keys National Marine Sanctuary. The bay muds of portions of Florida Bay have been cored to develop insights on the paleontology of previous biota.

1. ↑  National Park Service (May 2016). "2015 2015 Florida Bay Seagrass Die-Off". .
2. ↑  Everglades National Park பரணிடப்பட்டது 2020-11-10 at the வந்தவழி இயந்திரம், Park Vision
3. ↑  The Ecology of Florida Bay பரணிடப்பட்டது 2020-12-13 at the வந்தவழி இயந்திரம், by Daniel Phirman
நன்னீர் ஆற்றுச் சதுப்பு நிலத் தாவரங்கள்
ஏரிக்கரையின் ஆழமற்ற நீர்ப்பகுதியில் சதுப்பு நிலத்தாவரங்கள்
**நன்னீர் சதுப்பு நிலம்** (*Freshwater marsh*) என்பது சதுப்பு நிலத்தில் நன்னீர் இருப்பதை குறிக்கின்றது. நன்னீர் சதுப்பு நிலங்கள் வழக்கமாக ஆறு கடலில் கலக்கும் இடங்களிலும் தாழ்வான வடிகால் பகுதிகளிலும் காணப்படும்.. இதன் எதிரிணை உப்பு நீர் சதுப்பு நிலம், இவை உயர் கடலோர உயிர்-வாழிடத்தின் அலை ஏற்ற மண்டலத்தில் காணப்படும், இது கடல் நீரால் வழக்கமாக சூழ்ந்திருக்கும்.

நன்னீர் சதுப்பு நிலங்கள் என்பவை அலைகளற்ற பல் உயிர்த்தொகுதி இதில் சிறிதோ அல்லது ஒன்றுமே கரி இல்லாமல் இருக்கும். வளைகுடா பகுதியில் இவை பொதுவாக காணப்படும், குறிப்பாக ஃபுளோரிடாவில். இரண்டில் ஒரு கோட்பாடு வகை இருக்கும்: ஒன்று நன்நீரால் கனிமப்படுத்தப்பட்ட சதுப்புநிலம், இவை நீரை நிலத்தடி நீர், நீரோடைகள் மற்றும் மேற்பரப்பு நீரோட்டம் ஆகியவற்றிலிருந்து பெருகின்றன. அல்லது, நன்நீரால் குறைவாக கனிமப்படுத்தப்பட்ட சதுப்புநிலம், இவை ஈரப்பதத்தை நேரிடையாக மழைநீரில் இருந்து பெறுகின்றன. நன்னீர் சதுப்புநிலங்கள் பல்லுயிர்த்தன்மையை ஊக்குவிக்கின்றன. இங்கு பொதுவாக காணப்படும் இனங்கள் வாத்து, நாமக் கோழி, அன்னப்பற்வை, பாடும் பறவைகள், மற்றும் கருப்பு வாத்து. எனினும் ஆழமற்ற சதுபுநிலங்களில் பலவகையான மீன் இருப்பதில்லை, ஆனால் ஆழமானவை பல இனங்களுக்கு வீடாக இருக்கின்றன. பொதுவாக காணப்படும் சில தாவரங்கள் நீர் அல்லி, அலையாத்தி போன்ற தாவரங்கள் ஆகும்.

ஃபுளாரிடா எவர்கிலேட் தான் இந்த உலகிலேயெ மிகப்பெரிய தொடர்ச்சியான நன்னீர் சதுப்புநிலம் ஆகும்.. ஃபுளாரிடாவின் தென்முனையில் உள்ள இக்காட்டின் பரப்பு 4,200 சதுரமைல்கள்.

இதனையும் காண்க
--------------

* சுந்தரவனக்காடுகள்
* பிச்சாவரம்
* பள்ளிக்கரணை சதுப்புநிலம்

படக்காட்சிகள்
-------------

* சதுப்பு நிலப் பறவைகள்சதுப்பு நிலப் பறவைகள்
* நன்னீர் சதுப்புநிலம், புளோரிடா, ஐக்கிய அமெரிக்காநன்னீர் சதுப்புநிலம், புளோரிடா, ஐக்கிய அமெரிக்கா

மேற்கோள்கள்
-----------

1. ↑  "Freshwater Marshes - NatureWorks". Nhptv.org.. பார்த்த நாள்: April 30, 2010.
2. ↑  "Florida Wetlands: Freshwater Marshes". Wetlandextension.ifas.ufl.edu இம் மூலத்தில் இருந்து ஏப்ரல் 1, 2010 அன்று. பரணிடப்பட்டது... பார்த்த நாள்: April 30, 2010.
3. ↑  Laura Riley; William Riley (1 January 2005). *Nature's Strongholds: The World's Great Wildlife Reserves*. Princeton University. பக். 491. பன்னாட்டுத் தரப்புத்தக எண்:978-0-691-12219-9.. பார்த்த நாள்: 8 September 2013.
**சித்தார்கோட்டை** (ஆங்கிலம் : Chittarkottai) தமிழ்நாட்டில் ராமநாதபுரம் மாவட்டத்தில் அமைந்துள்ள ஒரு பஞ்சாயத்து

புவியியல் அமைப்பு:
------------------

இவ்வூரின் அமைவிடம் 9°25′38″N 78°54′15″E﻿ ஆகும். சித்தார்கோட்டை இராமநாதபுரத்திலிருந்து சாலை வழியாக 13 கி.மீ. ஆகும். இராமநாதபுரத்திற்கு வட கிழக்காவும் தேவிபட்டிணத்திற்கு தெற்கிலும் அமைந்துள்ளது. இராமேஸ்வரம் செல்லும் வழி இதன் வழியாகச் செல்கின்றது. கடற்கரை 3 கி.மி தொலைவில் உள்ளது.

சுற்றியுள்ள கிரமங்கள
--------------------

சித்தார்கோட்டை பஞ்சாயாத்தில் ஏழு கிராமங்கள் உள்ளன. வாழூர், பழனிவலசை, முடிவீரன்பட்டினம், குலசேகரக்கால், அம்மாரி, ஜமீன்தார்வலசை மற்றும் இலந்தைக் கூட்டம் இதில் அடங்கும்.

மக்கள் வகைப்பாடு
----------------

சித்தார்கோட்டை மற்றும் வாழூரில் பெரும்பகுதியானவர்கள் முஸ்லிம்கள். பெரும்பகுதியான மக்கள் வெளிநாடுகளில் தான் வியாபாரம் செய்து வருகின்றனர். பலர் மலேசியா மற்றும் சிங்கப்பூரில் குடியுரிமை பெற்றுள்ளனர். முடிவீரன்பட்டிணம் மற்றும் பழனிவழசை உள்ளவர்கள் பெரும்பகுதி மீன்பிடி தொழிலில் ஈடுபட்டு வருகின்றனர். பழனிவழசையில் விவசயாயமும் செய்கின்றனர்.

கல்வி அறிவு
-----------

முன்பு பெண்களும் கிராமத்தில் உள்ளவர்களும் கல்வியில் ஆர்வம் காட்டவில்லை. ஆனால் சித்தார்கோட்டையின் முஹமதியா மேல்நிலைப் பள்ளியின் வளர்ச்சியால் மாற்றம் ஏற்பட்டுள்ளது. 65% சதம் பெண்களும் ஆண்களும் தற்போது படித்துள்ளனர். சித்தார்கோட்டையில் ச. உம்மு நயிமா என்கிற மாணவி தன்னுடைய திறமையால் பல பரிசுகளையும், விருதுகளையும் பெற்று ஊருக்கு பெருமை சேர்த்துள்ளார்.

அமைப்புகள்
----------

சித்தார்கோட்டையில் முஸ்லிம் தர்மபரிபாலண சபா என்ற அமைப்பு உள்ளது. அதே போன்று ஒவ்வொரு கிராமங்களிலும் கிரமாநிர்வாக சபை முறையே நடைபெற்று வருகிறது. அந்தந்த ஊர்களின் பிரச்சனைகள், திருமணம் போன்ற காரியங்கள் இதன் மூலம் நடைபெறுகின்றது.

அதே போன்று அனைத்து கிரமாம சபை நிர்வாகத்திற்கிடையே மிக நல்ல உறவு உள்ளதால் அனைவர்களும் மிகவும் ஒற்றுமையுடன் வாழ்ந்து வருகின்றனர். ஹிந்து முஸ்லிம் என்ற பாகுபாடின்றி அனைவர்களும் ஒற்றுமையுடன் வாழ்கின்றனர்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  "மாவட்ட ஆட்சியர் தொடர்பு விவரம்". தமிழ்நாடு அரசு.. பார்த்த நாள்: நவம்பர் 3, 2015.
4. ↑  "காப்பகப்படுத்தப்பட்ட நகல்" இம் மூலத்தில் இருந்து 2011-02-17 அன்று. பரணிடப்பட்டது.. .

இணையதளங்கள:
-----------

* சித்தார்கோட்டை பல்சுவை பக்கங்கள்
**திருவெள்ளக்குளம்** அல்லது **அண்ணன் கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழியிலிருந்து சுமார் 8 கி.மீ. தொலைவில் சீர்காழி - தரங்கம்பாடிச் சாலையில் அமைந்துள்ளது. திருநாங்கூர் பதினொரு திருப்பதிகளில் இதுவும் ஒன்று.

பெயர் வரலாறு
------------

திருவெள்ளக்குளம் என்ற சொல் இத்தலத்தின் முன்புறம் அமைந்துள்ள ஸ்வேத புஷ்கரணி தீர்த்தத்தால் உண்டாயிற்று. வடமொழியில் ஸ்வேதம் என்றால் வெண்மை. எனவே ஸ்வேத புஷ்கரணி வெள்ளைக்குளமாகி, வெள்ளக்குளமாயிற்று. திருமங்கையாழ்வார் இத்தலத்து இறைவனை அண்ணா என அழைத்துப் பாடியமையால் இது அண்ணன் கோயில் என்று அழைக்கப்படுகிறது.

சிறப்பு
-------

திருமங்கையாழ்வாரால் மட்டும் பத்துப் பாசுரங்களால் மங்களாசாசனம் செய்யப்பட்ட தலம். பிள்ளைப் பெருமாளையங்காரும் இத்தலம் பற்றி பாடியுள்ளார். அழகிய மணவாள மாமுனிக்கு இறைவன் இங்கு காட்சி கொடுத்ததாக நம்பிக்கை. 108 வைணவத் திருத்தலங்களில் திருமலையில் வழங்கப்படும் இறைவனின் அதே பெயர்களால் (ஸ்ரீநிவாசன் - அலர்மேல் மங்கைத் தாயார்) வழங்கப்படும் ஒரே தலம் இது ஒன்றே ஆகும். திருவேங்கடத்தானுக்கு வெள்ளக்குளத்தான் அண்ணன் என்பது நம்பிக்கையாதலால் திருப்பதிக்கு வேண்டிக் கொண்ட வேண்டுதலை இங்கே செலுத்துவது ஒரு மரபாகவே விளங்கி வருகிறது. எனவே இதனைத் தென்திருப்பதி என்றும் அழைப்பர். திருமங்கையாழ்வார் மணந்த குமுதவல்லியின் அவதாரத் தலமும் நீலன் என்ற பெயரில் படைத்தளபதியாக விளங்கிய திருமங்கையாழ்வாரை ஆழ்வாராக மாற்றிய தலம் இதுவாகும். ஒரு மங்கையால் ஆழ்வாராக மாறினமையால் மங்கையாழ்வாராகி திருமங்கை ஆழ்வாரானார்.

| விவரம் | பெயர் |
| --- | --- |
| இறைவன் | கிழக்கு நோக்கி நின்ற திருக்கோலத்தில் அண்ணன் பெருமாள் எனப்படும் ஸ்ரீநிவாசன் |
| இறைவி | அலர்மேல் மங்கை |
| தீர்த்தம் | ஸ்வேத புஷ்கரணி |
| விமானம் | தத்வத் யோதக விமானம் |
|

படத்தொகுப்பு
------------

* உற்சவர்உற்சவர்
* அண்ணன் பெருமாள்அண்ணன் பெருமாள்
* கருடசேவைகருடசேவை

மேற்கோள்கள்
-----------

1. 1 2  ஆ.எதிராஜன் B.A.. *108, வைணவ திவ்யதேச ஸ்தல வரலாறு*. தமிழ் இணையப் பல்கலைக் கழகம்.

| * பா
* உ
* தொ
திருநாங்கூர் பதினொரு திருப்பதிகள் |
| --- |
| திருக்காவளம்பாடி \* திருவண்புருடோத்தமம் \* திருஅரிமேய விண்ணகரம் \* திருச்செம்பொன் செய்கோயில்
திருமணிமாடக் கோயில் \* திருவைகுந்த விண்ணகரம் \* திருத்தேவனார்த் தொகை \* திருத்தெற்றியம்பலம் \*திருமணிக்கூடம் \* திருவெள்ளக்குளம் \* திருப்பார்த்தன் பள்ளி | Hindu swastika |
**நாஞ்சில் நாடு** அல்லது **நாஞ்சிநாடு** (*Nanjinad*, மலையாளம்: നാഞ്ചിനാട്) என்பது 17-ம் நூற்றாண்டு வரை வேணாட்டிற்கு உட்பட்ட பகுதியாகவும், அதன் பின் திருவிதாங்கூர் சமஸ்தானத்திற்கு உட்பட்ட பகுதியாகவும், தற்போதய தமிழ்நாட்டின் கன்னியாகுமரி மாவட்டத்திற்கு உட்பட்ட பகுதியாகவும் இருக்கிறது.

எல்கைகள்
--------

நாஞ்சில் நாட்டின் எல்கைகளாக கிழக்கே ஆரல்வாய்மொழி, மேற்கே ஆளூர் பன்றி வாய்க்கால், வடக்கே கடுக்கரை மலை, தெற்கே மணக்குடி காயல் ஆகியன அமைந்திருந்தன.

வரலாறு
------

கி.பி 9ம் நூற்றாண்டில் சேர பேரரசர் சேரமான் பெருமாள் மர்மமான முறையில் படுகொலை செய்யப்பட்டதும் சேரப் பேரரசின் மைய அரசு வலுவிழந்த நிலையில், பிற்காலச் சோழர்களின் தொடர் படையெடுப்பை எதிர்கொள்ளவியலா நிலையிலும், வாரிசில்லா நிலையிலும் ஆய்நாடு வேணாட்டுடன் இணைந்தது. இப்படியாக வேணாடு, தற்போதைய இந்தியாவில் தமிழ் நாட்டின் கன்னியாகுமரி மாவட்டத்தையும், கேரள மாநிலத்தின் கொல்லம், திருவனந்தபுரம் ஆகிய மாவட்டங்களையும் உள்ளடக்கியிருந்தது. தொடக்கத்தில் திருவிதாங்கோடும் பின்பு கல்குளமும் வேணாட்டின் தலைநகராக இருந்தன.

பெயர்க்காரணம்
-------------

நாஞ்சில் என்னும் சொல் கலப்பை எனவும், நாடு என்பது மலையாளத்தில் ஊர் எனவும் பொருள்படும்.

நிலப்பரப்பு
-----------

நாஞ்சில்நாட்டின் நிலப்பரப்பு பழையாற்றின் கரையோர வயல் கிராமங்களான, 

பூதப்பாண்டி, தாழக்குடி, இறச்சகுளம், கோட்டாறு(நாகர்கோவில்), சுசீந்திரம் ஆகியவையே ஆகும்.

மேற்கோள்கள்
-----------

1. ↑
**தொலைமனமுணர்தல்** (telepathy) என்பது, புலன் உறுப்புக்கள் எதையும் பயன்படுத்தாமலும், பௌதீகத் தொடர்புகள் இன்றியும், ஒருவருடைய மனத்தில் இருந்து இன்னொருவர் மனத்துக்குத் தகவல்கள் செலுத்தப்படுவது ஆகும். அதாவது, பேசுதல், கேட்டல், சைகை காட்டுதல், எழுதிக் காட்டுதல் போன்ற பல்வேறு வழமையான தொடர்பு முறைகளின் பயன்பாடு இல்லாமல் ஒருவர் எண்ணுவதை மற்றொருவர் அறிந்து கொள்வதே "தொலைமனமுணர்தல்" எனப்படுகிறது. அறிவியலாளர்கள் இதனை ஒரு உண்மையான தோற்றப்பாடாகக் கருதுவது இல்லை. தொலைமனமுணர்தல் என்னும் ஒன்று இருக்கிறதா என அறிந்துகொள்ளவும், அதைப் புரிந்துகொள்வதற்கும், பயன்படுத்துவதற்குமான பல முயற்சிகள் மேற்கொள்ளப்பட்டனவாயினும், கட்டுப்பாடான சோதனைகளின் கீழ் இதை உண்மை என்று நிறுவுவதற்கான சான்றுகள் எதுவும் கிடைக்கவில்லை..

தற்காலப் புனைகதைகளிலும், அறிவியற் புனைவுகளிலும் தொலைமனமுணர்தல் இடம்பெறுவதைக் காணலாம். இவற்றில், வேற்றுக்கோளினரும், மீவியல்பு நாயகர்களும் இத்தகைய ஆற்றல்களைக் கொண்டவர்களாகக் காட்டப்படுவது உண்டு.

மேற்கோள்கள்
-----------

1. ↑  Jan Dalkvist (1994). *Telepathic group communication of emotions as a function of belief in telepathy*. Dept. of Psychology, Stockholm University.. பார்த்த நாள்: 5 October 2011.
2. ↑  Willem B. Drees (28 November 1998). *Religion, Science and Naturalism*. Cambridge University Press. பக். 242. பன்னாட்டுத் தரப்புத்தக எண்:978-0-521-64562-1.. பார்த்த நாள்: 5 October 2011.

இவற்றையும் பார்க்கவும்
----------------------

* தொலைவியக்கல்

வெளி இணைப்புகள்
---------------

* Primary Quantum Model of Telepathy (PDF) பரணிடப்பட்டது 2006-03-18 at the வந்தவழி இயந்திரம்
* சோவல்-கோல்ட்னி சோதனை (Soal-Goldney Experiment) - தொலைமனமுணர்தல் என்று ஒன்று இருப்பதை நிறுவுவதாகக் கூறும் சோவல்-கோல்ட்னி சோதனை குறித்த ஒரு விமர்சன மதிப்பீடு.
* கனவும் தொலைமனமுணர்தலும் - கட்டுரை (ஆங்கில மொழியில்)
பூஞ்சைக் கட்டுப்படுத்திகள் என்பது பூஞ்சைகளை அழிக்காமல் அதன் வளர்ச்சியை கட்டுப்படுத்துவது ஆகும். இச்சொல்லானது பெயர்ச்சொல் மற்றும் உரிச்சொல்லாகவும் பயன்படுத்தப்படுகிறது. விவசாயம், உணவுத்துறை, மேற்பூச்சு மற்றும் மருத்துவத் துறையில் பூஞ்சைக் கட்டுப்படுத்திகள் பெரும்பங்கு வகிக்கிறது.

*பூஞ்சைக்கொல்லி மருந்துகள்*
---------------------------

**ப்ளக்னோசோல்** (*Fluconazole*) என்ற பூஞ்சைக் கொல்லி மருந்தானது வாய்வழியாக அல்லது ஊசியின் உதவியால் நரம்புகளின் வழியாக உடலினுள் செலுத்தப்படுகிறது. பல விதமான பூஞ்சைத் தொற்றுகளுக்கு மருந்தாகப் பயன்படும் ப்ளக்னோசோல் குறிப்பாக வாய், தொண்டை, குருதிப் பாதை மற்றும் பெண்ணின் பிறப்புறுப்பில் ஏற்படும் **காண்டிடா** (*candida*) தொற்றுகளுக்கு சிகிச்சை அளிக்கப் பயன்படுகிறது. 

புற்று நோய் சிகிச்சையினால் குருதி வெள்ளையணு குறைபாடு உடையவர்கள், உறுப்பு மாற்று சிகிச்சை கொண்டவர்கள், குறை மாதத்தில் பிறந்த குழந்தைகள் போன்ற குறைவான நோய் எதிர்ப்பாற்றல் கொண்டவர்களுக்கு நோய்தொற்று ஏற்படாமல் தடுக்க ப்ளக்னோசோல் உதவுகிறது. இது பூஞ்சையின் செல்சவ்வு உருவாக்கத்தில் குறுக்கிட்டு அதன் வளர்ச்சியை தடுக்கிறது.

*இட்ராகனசோல் (Itraconazole) (R51211)*
-------------------------------------

பூஞ்சைத் தொற்றால் பாதிக்கப்பட்ட நோயாளிகளுக்கு பரிந்துரைக்கப்படும் **டிரையசோல்** (*Triazole*) பூஞ்சைக் கட்டுப்படுத்திகள் வகையைச் சார்ந்த **இட்ராகனசோல்** (*Itraconazole*) (R51211) 1984 ஆம் ஆண்டு கண்டறியப்பட்டது. இம்மருந்தானது வாய்வழியாக அல்லது ஊசியின் உதவியால் நரம்புகளின் வழியாக உடலினுள் செலுத்தப்படுகிறது. அசுபர்சில்லசு பூஞ்சைக்கு எதிராக இட்ராகனசோல் சிறப்பாக செயல்படுவதால், ப்ளக்னோசோலை விட சிறந்த மருந்தாக விளங்குகிறது. 

இருப்பினும் **வோரிகானசோல் அல்லது போசாகானசோல்** (*Voriconazole or Posaconazole*) இட்ராகனசோலை விட சிறந்த மருந்தாக செயல்படுகிறது. பூஞ்சைக் கட்டுப்படுத்தியான இட்ராகனசோலின் செயல்வழி முறையானது மற்ற **அசோல்** (*Azole*) கட்டுப்படுத்திகளின் செயல்முறையை ஒத்துள்ளது.

உணவு பதப்படுத்தலில் பூஞ்சைக் கட்டுப்படுத்திகள்
----------------------------------------------

உணவு மற்றும் பானங்களை பாதுகாப்பதில் பூஞ்சைக் கட்டுப்படுத்திகள் பயன்படுகிறது. **சோடியம் பென்சோயேட்** (*Sodium benzoate*) மற்றும் **பொட்டாசியம் சார்பேட்** (*Potassium sorbate*) ஆகிய இரு சேர்மங்களும் எடுத்துக் காட்டுகளாகும்.

மேற்கோள்கள்
-----------
கணிதத்தில், **ஆஸ்கி-வில்சன் பல்லுறுப்புக்கோவைகள்**(*Askey–Wilson polynomials*)
என்பது q- வில்சன் பல்லுறுப்புக்கோவைகள் என அழைக்கப்படுகிறது. இவை ஆஸ்கி என்பார் அறிமுகப்படுத்திய ஆஸ்கி and  வில்சன் (1985) செங்குத்து பல்லுறுப்புக்கோவைகளின் வகையாகும். வில்சன் பல்லுறுப்புக்கோவைகளின் q-ஒப்புமைகளாகும். ஆஸ்கி திட்டத்தில் விவரிக்கப்பட்டுள்ள சிறப்பு அல்லது கட்டுப்படுத்தும் நிகழ்வுகளாக 1 மாறியில் உள்ள பல செங்குத்து பல்லுறுப்புக்கோவைகள் அடங்கும். ஆஸ்கி-வில்சன் பல்லுறுப்புக்கோவைகள் என்பது மெக்டொனால்டு பல்லுறுப்புக்கோவைகளின் (அல்லது கூர்ன்விண்டர் பல்லுறுப்புக்கோவைகள் ) வகையின் (குறைக்கப்படாத அபைன் மூலங்களின அமைப்புக்கான சிறப்பு வகை), மற்றும் அவற்றின் 4 அளவுருக்கள் (*C*∨  
1,*C*1) ,a, b, c, dஆகியவை இந்த மூலங்கள் அமைப்பின் மூலங்கள் 4 மையத்திற்கு ஒத்திருக்கும.மற்றும் அவற்றின் }ஆகியவை இந்த மூலங்கள் அமைப்பின் மூலங்கள் 4 மையத்திற்கு ஒத்திருக்கும்.
அவை கீழே உள்ளவாறு வரையறுக்கப்பட்டுள்ளன

{\displaystyle p\_{n}(x)=p\_{n}(x;a,b,c,d\mid q):=a^{-n}(ab,ac,ad;q)\_{n}\;\_{4}\phi \_{3}\left[{\begin{matrix}q^{-n}&abcdq^{n-1}&ae^{i\theta }&ae^{-i\theta }\\ab&ac&ad\end{matrix}};q,q\right]}
இங்கு φ என்பது அடிப்படை மீபெருக்கல் சார்பு, *x* = cos θ, மற்றும் (,,,)*n* என்பது*q*போச்சம்மர் குறியீடு.  **ஆஸ்கி-வில்சன்சார்புகள்** என்பது தொகை இல்லா மதிப்புகளுக்கு பொதுமைப் படுத்தப்பட்டது.n.

நிரூபணம்
--------

{\displaystyle p\_{n}(\cos {\theta })=p\_{n}(\cos {\theta };a,b,c,d\mid q)}
என்பது தெரிந்ததால் மட்டுமே இம் முடிவை நிரூபிக்க முடியும்.

*q*-போச்சமர் குறியீட்டின் வரையறையைப் பயன்படுத்துதல்

{\displaystyle p\_{n}(\cos {\theta })=a^{-n}\sum \_{\ell =0}^{n}q^{\ell }\left(abq^{\ell },acq^{\ell },adq^{\ell };q\right)\_{n-\ell }\times {\frac {\left(q^{-n},abcdq^{n-1};q\right)\_{\ell }}{(q;q)\_{\ell }}}\prod \_{j=0}^{\ell -1}\left(1-2aq^{j}\cos {\theta }+a^{2}q^{2j}\right)}
which leads to the conclusion that it equals
இதில் φ என்பது ஒரு அடிப்படைமீபெருக்கல் சார்பு, x = cos θ, மற்றும் (,,,)n என்பது q -போச்சமர் குறியீடு. ஆஸ்கி-வில்சன் சார்புகள் n இன் ஒருங்கிணைந்த மதிப்புகளுக்கு பொதுமைப்படுத்தலாகும்.

{\displaystyle a^{-n}(ab,ac,ad;q)\_{n}\;\_{4}\phi \_{3}\left[{\begin{matrix}q^{-n}&abcdq^{n-1}&ae^{i\theta }&ae^{-i\theta }\\ab&ac&ad\end{matrix}};q,q\right]}

இவற்றையும் பார்க்க
------------------

* Askey scheme

மேற்கோள்கள்
-----------

* Askey, Richard; Wilson, James (1985), "Some basic hypergeometric orthogonal polynomials that generalize Jacobi polynomials", *Memoirs of the American Mathematical Society*, **54** (319): iv+55, doi:10.1090/memo/0319, ISBN 978-0-8218-2321-7, ISSN 0065-9266, MR 0783216
* Gasper, George; Rahman, Mizan (2004), *Basic hypergeometric series*, Encyclopedia of Mathematics and its Applications, vol. 96 (2nd ed.), Cambridge University Press, ISBN 978-0-521-83357-8, MR 2128719
* வார்ப்புரு:Dlmf
* Koornwinder, Tom H. (2012), "Askey-Wilson polynomial", *Scholarpedia*, **7** (7): 7761, Bibcode:2012SchpJ...7.7761K, doi:10.4249/scholarpedia.7761

Askey-Wilson polynomials
**வீரப்பூர்** எனும் ஊர் திருச்சிராப்பள்ளி மாவட்டம், மணப்பாறை வட்டத்திலுள்ள ஒரு சிற்றூர் ஆகும். இவ்வூர் திருச்சிராப்பள்ளியிலிருந்து சுமார் 60 கி.மீ தொலைவில் அமைந்துள்ளது.

சிறப்புகள்
----------

இவ்வூர் வரலாற்றுச் சிறப்புமிக்க பொன்னர்சங்கர் ஆகியோர் வாழ்க்கை நிகழ்வுகளுடன் தொடர்புடையது.

ஆலயங்கள்
--------

### அண்ணன்மார் சுவாமிகள்

அண்ணன்மார் சுவாமிகளின் ஆலயங்களில் மிக சிறப்பு வாய்ந்ததாகக் கருதப்படுவது வீரப்பூர் திருத்தலம். இங்கு நடக்கும் திருவிழாவை ஒட்டியே அண்ணன்மார்களின் மற்றைய திருத்தலங்களில் விழாக் கொண்டாடப்படுகின்றன. ஆண்டுதோறும் மாசி மாதம் சதய நட்சத்திரத்தில் கொடி ஏற்றி வைக்கப்படும். திருவிழா 10 நாட்கள் தொடர்ந்து நடைபெற்று வருகிறது. கொங்கு நாட்டிலும், அதனோடு இணைந்த திருச்சி போன்ற மாவட்டங்களிலும் அண்ணன்மாரைத் தெய்வமாக வழிபடப்பட்டு வருகின்றனர். இவ்வழிபாட்டுக்கு ஆக்கமும், ஊக்கமும் தருவது பொன்னர்-சங்கர் உடன்பிறப்புகளின் வரலாறும், அவ்வரலாற்றோடு இணைந்த மக்களின் மரபுவழித் தொடர்பும் தான் காரணமாக அமைகிறது.[]

#### அண்ணன்மார் தொடர்புடைய முக்கிய கோவில்கள்

1. மதுக்கரை செல்லாண்டியம்மன் கோவில்
2. வளநாடு
3. நெல்லிப்பட்டி நெல்லியம்மன்
4. வெள்ளாய்குளத்தூர்
5. படுகளம்
6. கூவன்னாம்பள்ளம்
7. வெண்முடி
8. வீரப்பூர்
9. அணியாப்பூர்
10. ஸ்ரீ பொன்னர் சங்கர் நல்லதங்காள் திருக்கோவில், நத்தம் தாலுக்கா, திண்டுக்கல் மாவட்டம்.

போன்ற ஊர்களில் அண்ணன்மார் தொடர்ப்புடைய முக்கிய கோவில்கள் உள்ளன.

### பொன்னர் - சங்கர் கோவில்

வீரபப்பூரிலுள்ள பொன்னர் - சங்கர் கோவிலில் செம்புகுல ஆசாரி தலையில் காலை வைத்து இருக்கும் நிலையில் பொன்னருக்கும், யானைச் சங்கிலியால் கட்டப்பட்டுள்ள நிலையில் சங்கருக்கும், அருமைத் தங்கை அருக்காணிக்கும், அத்தைப் பிள்ளைகளான அத்தான் பெருமாள், செய்யப் பெருமாள், அய்யன் பெருமாளுக்கும், கன்னிமார் மற்றும் பெரியகாண்டியம்மனுக்கும் அழகிய தெய்வச் சிலைகள் உள்ளன. 

### கருப்பண்ணசாமி கோவில் திருவிழா

பொன்னர்-சங்கர் சிலைக்குப் பின்னால் கருப்பண்ணசாமி கோவில் உள்ளது.ஆடி மாதம் அமாவாசையின் போது கருப்பண்ணசாமி கோவிலில் உள்ளூர் திருவிழா நடைபெறுகிறது. இத்திருவிழாவினை வீரப்பூரைச் சுற்றியுள்ள 18 கிராமங்களைச் சேர்ந்தவர்களும் கலந்துகொண்டு கோழி, கிடா மற்றும் பன்றியும் காவு கொடுக்கின்றனர். பன்றியைக் கருப்பண்ணசாமிக்கும், கோழி மற்றும் கிடாவினை மகாமுனிக்கும் பலியிடுகின்றனர்.

### பெரியக்காண்டியம்மன் கோவில்

வீரப்பூரில் பெரியக்காண்டி அம்மனுக்கென்று தனிக்கோவில் உள்ளது. இக்கோவிலில் வன்னி மரமும், வில்வமரமும் உள்ளன. இங்கு திருமணங்கள் அதிகம் நடைபெறுகின்றன. அம்மனே கன்னி என்பதால் திருமணம் நடத்தும் பொருட்டு கோவிலின் பின்புறம் ஒரு வேல் வைத்து அதை முருகன் கோவிலாகப் பாவித்து வணங்கி வருகின்றனர்.

வேடபுரித் திருவிழா
------------------

வீரமலைத் திருவிழாவின்போது இரவு முழுவதும் கூத்துக்கள், நாடகங்கள் என பல நிகழ்ச்சிகளுடன் வேடபுரித் திருவிழா நடைபெறகின்றன.

சான்றுகள்
---------

1. கி.பழனிச்சாமி மற்றும் திருமதி.சாந்தி பழனிச்சாமி, அருள்மிகு பொன்னர் - சங்கர் அண்ணன்மார் வரலாறு, டாக்டர்.வி.என்.லெட்சுமிநாராயணன் நினைவு அறக்கட்டளை, திருச்சி மாவட்டம், பதிப்பு - 2010.

வெளி இணைப்புகள்
---------------

1. வீரப்பூர் தேர்திருவிழா
2. வீரப்பூர் பெரிய காண்டியம்மன் கோயில்
[*தொடர்பிழந்த இணைப்பு*]
3. தி இந்து செய்தி
Military unitவார்ப்புரு:SHORTDESC:Military unit
 1945 மார்ச், பர்மாவின் மாண்டலை, ஃபோர்ட் டஃபெரின் வாயில்களில் மெட்ராஸ் சாப்பர்ஸ்.
**மெட்ராஸ் இன்ஜினியர் குரூப்** அதிகாரப்பூர்வமற்ற முறையில் **மெட்ராஸ் சாப்பர்ஸ்** (*Madras Engineer Group* (MEG), informally known as the *Madras Sappers*) என்று அழைக்கப்படுவது, இந்தியத் தரைப்படையின் பொறியாளர் படைப்பிரிவின் பொறியாளர் குழுவாகும். மெட்ராஸ் இஞ்சினியர் குரூப்பானது பிரித்தானிய இந்தியாவின் முந்தைய மதராஸ் இராசதானி இராணுவத்திலிருந்து உருவாகி வந்தது. இந்த படைப்பிரிவின் தலைமையகம் பெங்களூரில் உள்ளது. இந்திய இராணுவத்தில் உள்ள மூன்று பொறியாளர் படைப்பிரவுகளில் மெட்ராஸ் சாப்பர்ஸ்தான் மிகவும் பழமையானது.

1862 மற்றும் 1928 க்கு இடையில் நடந்த பல மறுசீரமைப்புகளில் மெட்ராஸ் பிரசிடென்சி இராணுவத்தில் சேதமின்றி தப்பிப்பிழைத்த ஒரே படைப்பிரிவு மெட்ராஸ் சப்பர்ஸ் மட்டுமே.  மெட்ராஸ் சப்பர்களின் துருப்புக்கள் *தம்பிகள்* என்று பிரபலமாக ஆங்கில இராணுவத்தால் அறியப்பட்டனர். இவர்கள் 200 ஆண்டுகளுக்கும் மேலாக உலகெங்கிலும் உள்ள பல போர்க்களங்களில் தங்களை தனித்துவப்படுத்திக் கொண்ட தொப்பிகளுடன் தங்களை ஈடுபட்டது அவர்களின் தனிச்சிறப்பு. 

இப்படை பிரிவின் முதன்மையான பணி பாலங்கள், சாலைகள் அமைப்பது, சாலைகள், சுரங்கங்களில் உள்ள தடைகளை அப்புறப்படுத்துவதி படைகள் தொடர்ந்து பயணிப்பதற்கான ஏற்பாட்டை செய்வது போன்றவை ஆகும். இந்திய விடுதலைக்கு முன்புவரை இப்படைப்பிரிவில் தமிழர்களே பெரும்பான்மையினராக இருந்தனர். இப்படைப்பிரிவின் பாடலானது *வெற்றி, வெற்றி, எதிலும் வெற்றி தம்பி* என்று தமிழில்தான் துவங்குகிறது. அது இன்றுவரை மற்றப்படாமல் உள்ளது.

சுரங்கத்தை வெடித்து அழிக்கும் போர் ஆயுதமான பெங்களூர் ஏவரி, இருபதாம் நூற்றாண்டின் ஆரம்ப ஆண்டுகளில் இதன் பெங்களூரு மையத்தில் கண்டுபிடிக்கப்பட்டது.

காலக்கோடு
---------

* 1780 – இரண்டு கூளியர் படைப்பிரிவுகளில் இருந்து *மெட்ராஸ் கூளியர்* உருவாக்கப்பட்டது (செப்டம்பர் 30, 1780 அன்று சென்னை பட்டினத்தில்)
* 1831 - மெட்ராஸ் சாப்பர்ஸ் மற்றும் மைனர்ஸ் கார்ப்ஸ் என்று புதிய பெயர் இடப்பபட்டது
* 1834 - தலைமையகம் பெங்களூருக்கு மாற்றப்பட்டது, அது இன்றும் அங்கேயே உள்ளது
* 1876 – *குயின்ஸ் ஓன் என்ற* முன்னொட்டைப் பெற்றது
* 1903 – கிச்சனர் சீர்திருத்தங்களின் ஒரு பகுதியாக 2வது குயின்ஸ் ஓன் மெட்ராஸ் சாப்பர்ஸ் அண்ட் மைனர்ஸ் என மறுபெயரிடப்பட்டது
* 1911 – 2வது ராணி விக்டோரியாவின் சொந்த மெட்ராஸ் சாப்பர்ஸ் அண்ட் மைனர்ஸ் என மறுபெயரிடப்பட்டது

மேற்கோள்கள்
-----------

1. ↑  Mason, Philip (1986). *A Matter of Honour*. பக். 345& 349. பன்னாட்டுத் தரப்புத்தக எண்:0-333-41837-9. .
2. ↑  "தென்மாவட்ட வெள்ள நிவாரண பணிகளில் மெட்ராஸ் இன்ஜினீயர் குரூப் 'தம்பிகள்' ஈடுபடுத்தப்படுவார்களா?". 2023-12-23. `{{cite magazine}}`: Cite magazine requires `|magazine=` (help)
3. ↑  Duffy, Michael; Duffy, Michael, "www.firstworldwar.com", *Bangalore Torpedo*, retrieved 2021-01-18
பொ.ஊ. 300 - 600 காலப்பகுதி **சங்கம் மருவிய காலம்** எனப்படுகிறது. பொ.ஊ. மூன்றாம் நூற்றாண்டில் தமிழ் நாடு அயலார் ஆட்சிக்குட்பட்டது. சோழ நாட்டையும் பாண்டி நாட்டையும் களப்பிரர் கைப்பற்றி ஆட்சி செய்ததாகக் கருதப்படுகிறது. நடு நாடும் தொண்டை நாடும் பல்லவர் ஆட்சிக்குட்பட்டன. களப்பிரர் பாளி மொழியையும் பல்லவர் பிராகிருத மொழியையும் ஆதரித்தனர். இவர்களின் ஆட்சிக் காலத்தில் தமிழ் மொழி, தமிழ்க் கலைகள், தமிழ்ப் பண்பாடு என்பன வளர்ச்சி குன்றின. தமிழ் மொழியில் பெருமளவிலும் சிறப்பான முறையிலும் நூல்கள் தோன்றவில்லை. எனவே, தமிழ் இலக்கிய வரலாற்றிலே இக்காலப் பகுதியினை "சங்கம் மருவிய காலம்" அல்லது "இருண்ட காலம்" எனக் குறிப்பிடுவர்.

இருண்ட இக்காலப் பகுதியிலும் சில தமிழ் நூல்கள் தோன்றின. பதினெண்கீழக்கணக்கு நூல்கள், சிலப்பதிகாரம், மணிமேகலை ஆகியன இக்காலகட்டத்தில் எழுந்தனவெனக் கூறுவர். இவற்றுள் பதினெண்கீழ்க்கணக்கு நூல்களைச் சங்க கால நூல்கள் என்று சிலர் குறிப்பிடுவர். இந்நூல்கள் பொருளாலும் நடையாலும் சங்க இலக்கியங்களினின்றும் வேறுபட்டுள்ளன. "அந்நூல்கள் எல்லாம் எவ்வாண்டில் எழுதப்பெற்றன என்பதை அறிந்து கோடற்கு ஆதாரங்கள் கிட்டவில்லை" என்று சதாசிவ பண்டாரத்தார் கூறுவர்.

இந்த இருண்ட காலப் பகுதியிலேயே காரைக்காலம்மையாரும் திருமூலரும் வாழ்ந்தனர். காரைகாலம்மையார் அற்புதத் திருவந்தாதி, திருவிரட்டை மணிமாலை, திருவாலங்காட்டு மூத்த திருப்பதிகங்கள் இரண்டு என்பவற்றை இயற்றினார். இவை பதினோராம் திருமுறையில் சேர்க்கப்பட்டுள்ளன.

மேலும் காண்க
------------

* சங்கம் மருவிய காலப் புலவர்கள்

மேற்கோள்கள்
-----------
**பல்பீர் சிங் சித்து** (Balbir Singh Sidhu) இந்தியாவைச் சேர்ந்த ஓர் அரசியல்வாதியாவார். பஞ்சாப் சட்டப் பேரவையில் சட்டமன்ற உறுப்பினராகவும் பஞ்சாப் அரசாங்கத்தில் சுகாதாரம் மற்றும் குடும்ப நலம் மற்றும் தொழிலாளர் துறை அமைச்சராகவும் இருந்தவர்.

தொழில்
------

பல்பீர் சிங் சித்து 1990 ஆம் ஆண்டுகளில் இந்திய தேசிய காங்கிரசு கட்சியில் சேர்ந்தார் பஞ்சாப் இளைஞர் காங்கிரசு குழுவின் இணைச் செயலாளராகவும், பின்னர் துணைத் தலைவராகவும், மூத்த துணைத் தலைவராகவும் பணியாற்றினார். 1999 ஆம் ஆண்டு நடைபெற்ற மக்களவை தேர்தலின் போது பஞ்சாபில் காங்கிரசு கட்சியின் பொறுப்பாளராகவும் நியமிக்கப்பட்டார்.

2007 ஆம் ஆண்டில் பஞ்சாப் சட்டமன்றத் தேர்தலில் இவர் கரார் சட்டமன்றத் தொகுதியில் சிரோமணி அகாலி தளம் வேட்பாளர் இயசுசித்து சிங்கை தோற்கடித்து வெற்றி பெற்றார்.  மீண்டும் எசு.ஏ.எசு நகர் சட்டமன்றத் தொகுதியில் 2012 மற்றும் 2017 ஆம் ஆண்டு தேர்தல்களில் போட்டியிட்டு வெற்றி பெற்றார். 

2022 ஆம் ஆண்டு சூன் மாதம் 4 ஆம் தேதியன்று சண்டிகரில் உள்ள கட்சி அலுவலகத்தில் இராச் குமார் வெர்கா, குர்ப்ரீத் சிங் கங்கர், சுந்தர் சாம் அரோரா மற்றும் பலருடன் பாரதிய சனதா கட்சியில் சேர்ந்தார்.

மேற்கோள்கள்
-----------

1. ↑  Members *Official website of Punjab Legislative Assembly*. 24 March 2020.
2. ↑  Council of Ministers of Punjab *punjab.gov.in*. 24 March 2020.
3. ↑  Kharar Assembly constituency *www.elections.in*. Retrieved 24 March 2020.
4. ↑  S A S nagar Assembly election *resultuniversity.com*.
5. ↑  "Tip of iceberg: Captain Amarinder Singh as Congress logs 5 defections in Punjab". .
**கால்சியம் மோனோபாசுபைடு** (*Calcium monophosphide*) என்பது CaP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சில நேரங்களில் கால்சியம் பாசுபைட்டு என்றும் அழைக்கப்படுகிறது. 
கால்சியம் பாசுபைட்டும் Ca3P2 என்ற மூலக்கூற்று வாய்பாட்டால் விவரிக்கப்படும் கால்சியம் பாசுபேட்டாகவும் கருதப்படுகிறது. கால்சியம் மோனோபாசுபைடு கருப்பு நிறத்தில் ஒரு திண்மப் பொருளாகக் காணப்படுகிறது.

கட்டமைப்பு
----------

கால்சியம் மோனோபாசுபைடின் கட்டமைப்பு சோடியம் பெராக்சைடு சேர்மத்தின் கட்டமைப்பை ஒத்த கட்டமைப்பு கொண்டதாக உள்ளது.

பண்புகள்
--------

இத்திண்மம் Ca2P2 என்ற வாய்பாட்டால் விவரிக்கப்படும் ஓர் உப்பாகும். வேதிப் பிணைப்பு அயனிப் பிணைப்பு என்பதால் இருபாசுபைடு மையங்கள் எதிர்மின் சுமையுடன் எளிதாக புரோட்டானேற்றம் அடைகின்றன. நீராற்பகுப்பு வினையில் இச்சேர்மம் இரு பாசுபீனை வெளியிடுகிறது (P2H4)::

Ca2P2 + 4 H2O → 2 Ca(OH)2 + P2H4
CaP மற்றும் கால்சியம் கார்பைடின் (CaC2) நீராற்பகுப்புகள் ஒரே மாதிரியானவையாகும். ஆனால் இருபாசுபீன் காற்றில் தானாகவே பற்றிக்கொள்ளும். எனவே, CaP காற்றில் இருந்து பாதுகாக்கப்பட வேண்டும்.

கால்சியம் மோனோபாசுபைடு 600 பாகை செல்சியசு வெப்பநிலையில் Ca3P2 சேர்மமாக சிதைவடைகிறது.
3 CaP → Ca3P2 + 1/4 P4

மேற்கோள்கள்
-----------

1. ↑  Iandelli, A. and Franceschi, E. "On the crystal structure of the compounds CaP, SrP, CaAs, SrAs and EuAs", Journal of the Less Common Metals, 1973, volume 30, pp. 211-216. எஆசு:10.1016/0022-5088(73)90107-0
2. ↑  Marianne Baudler, Klaus Glinka (1993). "Monocyclic and polycyclic phosphines". *Chem. Rev.* **93** (4): 1623–1667. doi:10.1021/cr00020a010.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Lithocarpus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***லித்தோகார்பசு ஃபார்மோசனசு*** என்பது ஃபகேசி குடும்பத்தைச் சேர்ந்த மர வகையாகும். வளைந்த தண்டு மற்றும் பல கிளைகளைக் கொண்ட ஒரு நடுத்தர அளவிலான மரமான இது, தைவானில் மட்டுமே காணப்படுகிறது, அந்நாட்டின் தெற்கே உள்ள ஹெங்சூன் தீபகற்பத்தில் மட்டுமே காணப்படும் உள்ளூர்த்தாவரமாகும்.  50 மரங்கள் வரையே தற்போது தப்பிப்பிழைத்துள்ளன. மேலும் இது கலப்பு மெசோஃபைடிக் காடுகளில் 100-500 மீ (330-1640 அடி) உயரம் வரை வளரும்.

மேற்கோள்கள்
-----------

1. ↑  Chao, W.-C.; Linsky, J. (2018). "*Lithocarpus formosanus*". *IUCN Red List of Threatened Species* **2018**: e.T31263A134323064. doi:10.2305/IUCN.UK.2018-2.RLTS.T31263A134323064.en.. பார்த்த நாள்: 14 November 2021.
2. ↑  Liao. *Flora of Taiwan*. Editorial Committee of the Flora of Taiwan, Second Edition.. பார்த்த நாள்: 11 September 2012.
3. ↑  Chengjiu Huang; Yongtian Zhang; Bruce Bartholomew. "*Lithocarpus formosanus*". *Flora of China* (Missouri Botanical Garden, St. Louis, MO & Harvard University Herbaria, Cambridge, MA). .
**எம்.இ.எஸ். பொறியியல் கல்லூரி** ***(MESCE)*** என்பது குட்டிப்புரத்தில் உள்ள ஒரு தனியார் பொறியியல் கல்லூரியாகும். இது கேரளத்தின் முதல் சுயநிதி பொறியியல் கல்லூரி. இதன் வளாகமானது பாரதப்புழா ஆற்றங்கரையில் ஒரு மைல் (1.6 கி.மீ.)க்கும் மேலாக விரிந்திருக்கின்றது. இது சிறுபான்மையினர் கல்வி நிறுவனமாக 1994 இல் நிறுவப்பட்டது.

இந்தக் கல்லூரியில் அனைத்துப் பின்னணியில் இருந்தும் மாணவர்கள் சேர்கின்றனர். கல்வியில் ஏழ்மையான சமூகங்கள் மீது சிறப்பு கவனம் செலுத்தப்படுகிறது. உருவாக்க செயல் கூடம், எம்.இ.எஸ் புதுப்புனைவு மையம், சமூக மேம்பாட்டு மையம் ஆகியவை இந்த நிறுவனத்தின் வளாகத்திற்கு வெளியே உள்ள முக்கிய வசதிகளில் சிலவாகும். கல்லூரி தற்போது இளநிலை கட்டிடக்கலை உட்பட எட்டு இளநிலை பாடத் திட்டங்களை வழங்குகிறது, அத்துடன் முதுநிலை பொறியியலில், முதுகலை கணினி பயன்பாடுகள், முதுகலை வணிக நிர்வாகம் மற்றும் முதுகலை கட்டிடக்கலை ஆகியவற்றில் பத்து முதுநிலை பாடத் திட்டங்களை வழங்குகிறது.

வரலாறு
------

இக்கல்லூரி 1994 ஆம் ஆண்டு பாரதப்புழா ஆற்றின் கரையில் நிறுவப்பட்டது. 1998ல் அப்போதைய முதல்வர் ஈ. கே. நாயனார் அவர்களால் திறந்து வைக்கப்பட்டது. இந்த கல்லூரி ஏ.பி.ஜே. அப்துல் கலாம் தொழில்நுட்ப பல்கலைக்கழகத்துடன் இணைவுபெற்றது. முசுலீம் சிறுபான்மை அந்தஸ்து கொண்ட மாநிலத்தில் முதல் சுயநிதி பொறியியல் கல்லூரி இதுவாகும்.

கல்லூரியானது கணினி அறிவியல் முதன்மையான ஒன்றாக இருக்கும் செயற்கை நுண்ணறிவு மற்றும் இயந்திர கற்றல் என்ற புதிய துறைக்கான சேர்க்கை விண்ணப்பங்களை 2020 ஆம் ஆண்டில் ஏற்கத் தொடங்கியது.

நிருவாகம்
---------

கல்லூரி நிர்வாகம், ஒன்றிய மற்றும் மாநில அரசுகள் மற்றும் தொழில்துறைப் பிரதிநிதிகளைக் கொண்ட ஒரு நிர்வாகக் குழுவால் நடத்தப்படுகிறது. மேலும் இது அகில இந்திய தொழில்நுட்பக் கல்வி குழுவின் விதிகளுக்கு உட்பட்டு நிர்வகிக்கப்படுகிறது.

### நிர்வாகக் குழுக்கள்

கல்லூரியின் விவகாரங்களானது நிர்வாகக் குழு, ஆளும் குழு, கல்வி ஆலோசனைக் குழு ஆகியவற்றால் வழிநடத்தப்படுகின்றது. இந்தக் குழுக்கள் சிறந்த கல்வியாளர்கள், தொழிலதிபர்கள் போன்றவர்களைக் கொண்டது. இந்த குழு தொடர்ந்து கூடி செயல்பாடுகளை கண்காணித்து, வளர்ச்சி தொடர்வதை உறுதி செய்ய உரிய நடவடிக்கை எடுக்கிறது.

கல்வியாளர்கள்
-------------

இலையுதிர் கால பருவமுறை (செமஸ்டர்) விடுதலை தினத்திற்கு முன் தொடங்கி திசம்பர் நடுப்பகுதியில் முடிவடைகிறது, அதே நேரத்தில் வசந்த கால பருவமுறை சனவரி தொடக்கத்தில் தொடங்கி மே மாத இறுதியில் முடிவடைகிறது. தற்போது, கல்லூரி எட்டு இளநிலை மற்றும் ஆறு முதுநிலை படிப்புகளை வழங்குகிறது.

### இளநிலை துறைகள்

* இயந்திர பொறியியல் (ME)
* கட்டிடக்கலை (B.Arch.)
* செயற்கை நுண்ணறிவு (ம) இயந்திர கற்றல் (AI)
* குடிமைப் பொறியியில் (CE)
* கணினி அறிவியல் (ம) பொறியியல் (CSE)
* மின் (ம) மின்னணு பொறியியில் (EEE)
* மின்னணு (ம) தொடர்பியல் பொறியியில் (ECE)
* தகவல் தொழில்நுட்பம் (IT)

### அறிவியல் துறைகள்

* வேதியியல் துறை
* கணிதத் துறை
* இயற்பியல் துறை

### முதுகலை துறைகள்

* கணினி பயன்பாடு (MCA)
* கணினி அறிவியல் பொறியியல் (MCS)
* கருவி மற்றும் கட்டுப்பாடு (MIC)
* தகவல் தொடர்பு பொறியியல் மற்றும் சமிக்ஞை செயலாக்கம் (MCSP)
* கட்டுமானப் பொறியியல் மற்றும் மேலாண்மை (MCM)
* நிலையான கட்டிடக்கலை

மேற்கோள்கள்
-----------

1. ↑  MESCE Kuttippuram official updated site. retrieved on 20 May 2020
**சிறீ பத்மாவதி மகளிர் மருத்துவக் கல்லூரி** (*Sri Padmavathi Medical College for Women*) என்பது இந்தியாவில் ஆந்திராவின் திருப்பதியில் உள்ள பெண்களுக்காக மருத்துவக் கல்லூரி ஆகும். இந்த கல்லூரி சிறீவெங்கடேசுவரா மருத்துவ அறிவியல் பல்கலைக்கழகத்தால் நிர்வகிக்கப்படுகிறது. இந்த கல்லூரி 2014ஆம் ஆண்டு நிறுவப்பட்டது. இக்கல்லூரியில் ஆண்டு தோறும் 150 மாணவர்கள் மருத்துவம் பயில அனுமதிக்கப்படுகின்றனர்.

வரலாறு
------

பெண்களுக்கான சிறீபத்மாவதி மருத்துவக் கல்லூரி 2014ஆம் ஆண்டில் 150 மாணவர்களின் மருத்துவ பட்ட பட்டப்படிப்புக்காக நிறுவப்பட்டது. இது இந்தியாவில் மகளிருக்காக நிறுவப்பட்ட இரண்டாவது அரசு மருத்துவக் கல்லூரி ஆகும்.

திருப்பதியில் உள்ள சிறீ வெங்கடேசுவரா மருத்துவ நிறுவன வளாகத்தில் இந்த மருத்துவக் கல்லூரியினை நிறுவத் திருத்தப்பட்ட / மறு மதிப்பீடு செய்யப்பட்ட அத்தியாவசியச் சான்றிதழை (டிடி: 17.09.2013) ஆந்திர அரசு 2013ஆம் ஆண்டு வழங்கியது. மேலும், இந்த வளாகத்தில் சுமார் 50 ஏக்கர் நிலத்தைத் திருமலை திருப்பதி தேவஸ்தானம் ஒதுக்கியது. மேலும் மருத்துவக் கல்லூரி, போதனா மருத்துவமனை, நூலகம் மற்றும் குடியிருப்பு வளாகம் போன்ற வசதிகளை மேம்படுத்த மேலும் 26.2 ஏக்கர் நிலத்தினையும் வழங்கியது.

மருத்துவக் கல்லூரி, போதனா மருத்துவமனை, மாணவர் விடுதிகள், பணியாளர் குடியிருப்புகள், செவிலியர் கல்லூரி, இயன்முறை சிகிச்சைக் கல்லூரி மற்றும் பிற கட்டிடங்களின் பல்கலைக்கழக வளாகத்தில் அமைந்துள்ளன.

துறைகள்
-------

இந்த மருத்துவக் கல்லூரியில், மயக்கவியல், உடற்கூறியல், உயிர்வேதியியல், உயிர் தகவல்நுட்பவியல், உயிரி தொழில்நுட்பவியல், இருதயவியல்,   இருதய அறுவை சிகிச்சை, சமூக மருத்துவம், பல் அறுவை சிகிச்சை, தோல் நோய், அவசர மருத்துவம், உட்சுரப்பியல், காது மூக்கு தொண்டி மருத்துவம், தடயவியல் மருத்துவம், பொது அறுவை சிகிச்சை, குருதியியல், மருத்துவ புற்றுநோய், மருந்தியல், நுண்ணுயிரியல், சிறுநீரகவியல், நரம்பியல், நரம்பியல் அறுவை சிகிச்சை, அணுக்கரு மருத்துவம்,  மகப்பேறியல் மற்றும் மகளிர் மருத்துவம்,   கண் மருத்துவம், எலும்பியல், குழந்தை மருத்துவம், நோயியல், உடலியங்கு இயல், மனநோய், கதிரியக்க மருத்துவம் உள்ளிட்ட துறைகளும் வசதிகளும் உள்ளன.
இந்த மருத்துவக் கல்லூரியில் 1) 5 வருட மருத்துவப் பட்டப்படிப்பும், 2) முதுநிலை 2 வருட இயன்முறை மருத்துவம், 3) முதுநிலை 2 வருட உடற்கூறியல் மற்றும் உடற்செயலியல், 4) முதுநிலை 2 வருட உயிர்வேதியியல் மற்றும் நுண்ணுயிரியல் 5) முதுநிலை உயிர்த்தொழில்நுட்பவியல் 6) முதுநிலை தகவல் தொழில்நுட்பவியல் 7) சான்றிதழ் படிப்புகள் மற்றும் பட்ட மேற்படிப்பு சான்றிதழ் படிப்புகளை மருத்துவம் சார்ந்த துறைகளில் வழங்குகின்றது.

மேற்கோள்கள்
-----------

1. ↑  "After 2 years, Sri Padmavathi Medical College gets its own building". *New Indian Express*. 13 July 2017.. பார்த்த நாள்: 13 July 2017.
2. ↑  "SVIMS to conduct its own counselling". *The Hindu*. 18 June 2016.. பார்த்த நாள்: 13 July 2017.
3. ↑  Staff, Edufever (2020-08-31). "Sri Padmavathi Medical College Tirupati 2021-22: Admission, Course, Fee, Cutoff and More!" (in en-GB). .
**நந்தினி மாதா** என்பவர், ஒரு **இந்து** பெண் தெய்வமாவார். ''***துர்க்கை''*** என்ற (சில நேரங்களில் நந்தினி என்றும் எழுதப்படும்) தெய்வத்தின் மற்றொரு வடிவமாகக் கருதப்படும், இவரின் பெயருக்கு "மகள்" என்று பொருள்படும்.

நந்தினி மாதா, வாகடி மொழியில் **நந்தோர் மா** என்றும் அழைக்கப்படுகிறார். பண்டைய இந்து புராணங்களின் படி, துவபார யுகத்தில் , நந்தினி மாதா யசோதாயின் மகளாவார், இவரே கம்சனைக் கொன்றதாகக் கூறி நவராத்திரி திருவிழாவில் வணங்கப்படுகிறார். நந்தினி மாதா பல வேத பாடல்களில் குறிப்பிடப்பட்டுள்ளார். மேலும் *துர்கா சப்தமி* என்ற புத்தகத்தின் பதினோராவது அத்தியாயத்திலும் இவரது பண்புகள், குணாதிசயங்கள் விவரிக்கப்பட்டுள்ளது. இந்தப் பாடல்களில் இவரை யசோதாவின் மகளாக தொடர்புபடுத்தி பாடியுள்ளனர்

குஜராத்தின் வாகட் பகுதியில் இவருக்கு அமைக்கப்படுள்ள கோவில், மகாகாளி பாவகத் என்றும் இங்கேயே இந்த நந்தினி மாதா வசிப்பதாகக் கருதப்படுகிறார். "கர்பா" என்று அழைக்கப்படும் ஒரு ஆதிவாசி நாட்டுப்புற நடனம் இந்த நந்தினி மாதாவுக்கு அர்ப்பணிக்கப்பட்டுள்ளது. வாகத்தில் உள்ள இந்துக்கள், சமணர்கள் மற்றும் பௌத்தர்களால் என அனைத்து பிரிவினராலும் இத்தெய்வம் சமமாக மதிக்கப்படுகிறது.

ராஜஸ்தானின் பன்ஸ்வாரா மாவட்டத்தில் உள்ள **நந்தினி மாதா கோயில்** என்பதும் மிகவும் பிரபலமானதாகும். இது பரோடியா நகருக்கு அருகே மாநில நெடுஞ்சாலையில் 15 கி. மீ தொலைவில் அமைந்துள்ள பன்ஸ்வாராவில் உள்ளது. 

வாகட்டில் உள்ள பரோடியா கிராமத்திற்கு அருகிலுள்ள மலைகளின் உச்சியில் பல்வேறு முக்கிய கோயில்களும் அமைந்துள்ளது. பல புராணங்களும் சடங்குகளும் சில நூற்றாண்டுகளுக்கு முன்பு இங்குள்ள கருப்பு கல் சிலையை மையமாகக் கொண்டுள்ளன, பின்னர் அது இடிக்கப்பட்டு, அழிக்கப்பட்டது, தற்போது புதிய அழகான நந்தினி சிலை வடிவமைக்கப்பட்டு வணங்கப்பட்டு வருகிறது.வார்ப்புரு:Hindu temples in Rajasthan

1. ↑  "தேவி நந்தினி மாதா". .
2. ↑  "நந்தினி, இந்துப் பசு தெய்வம்". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Ouret|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**தோரணகல்லு**, அல்லது தோரங்கல் என்பதுஇந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும்.   இது கர்நாடகாவில் பெல்லாரி மாவட்டத்தில் சந்தூர் வட்டத்தில் அமைந்துள்ளது.

மக்கள்தொகை
----------

2001 மக்கள் தொகை கணக்கெடுப்பின்படி இக்கிராமத்தில் ஆண்கள் 3390, பெண்கள் 2934 எனவும் இருக்கின்றனர்.

போக்குவரத்து
------------

சாலை வழியாக: தேசிய நெடுஞ்சாலை 63 இதன் வழியே செல்கிறது. இது தற்போது பாரிய மாற்றத்தின் கீழ் நான்கு வழிச் சாலையாக மேம்படுத்தப்படுகிறது. தோரணகல்லுவுக்கு அருகிலுள்ள நகரங்கள் பெல்லாரி மற்றும் ஹொசபேட்டே ஆகும். அவை ஒவ்வொன்றும் தோராயமாக 30 கி.மீ. தொலைவில் உள்ளது. பெல்லாரி மற்றும் ஹோசப்பேட்ட இடையே இயக்கப்படும் பேருந்துகள் தோரணகல்லு வழியாக செல்கின்றன; பெல்லாரியில் இருந்து ஹோசப்பேட்ட வரை பயணம் சுமார் 40-45 நிமிடங்கள் எடுக்கும்.

மேற்கோள்கள்
-----------

1. ↑  Village code= 928100 "Census of India : Villages with population 5000 & above". Registrar General & Census Commissioner, India.. பார்த்த நாள்: 2008-12-18.
2. ↑  "Yahoomaps India :".. பார்த்த நாள்: 2008-12-18.  Toranagal, Ballari, Karnataka
3. ↑  Village code= 928100 "Census of India : Villages with population 5000 & above". Registrar General & Census Commissioner, India.. பார்த்த நாள்: 2008-12-18. "Census of India : Villages with population 5000 & above". Registrar General & Census Commissioner, India. Retrieved 18 December 2008.

வெளி இணைப்புகள்
---------------
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Sarkidiornis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சர்கிதியோர்னிசு** (*Sarkidiornis*) என்பது ***அனாடிடே*** குடும்பத்தில் உள்ள ஒரு பேரினமாகும். ***சர்கிடியோர்னிசு*** சில சமயங்களில் இதன் ஒரே சிற்றினமான செண்டு வாத்துடன் (*ச. மெலனோடோசு*) ஒற்றை உயிரலகு பேரினமாகக் கருதப்படுகிறது. ஆனால் வகைப்பாட்டியலாளர்கள் இதில் இரு சிற்றினங்கள் உள்ளதாகத் தெரிவிக்கின்றனர்.

| படம் | அறிவியல் பெயர் | பொது பெயர் | விநியோகம் |
| --- | --- | --- | --- |
|  | *சர்கிடியோர்னிசு மெலனோடோசு* | செண்டு வாத்து | சகாரா கீழமை நாடுகள், மடகாசுகர் மற்றும் தெற்கு ஆசியா பாக்கித்தானிலிருந்து லாவோஸ் மற்றும் தெற்கு சீனா வரை |
|  | *சர்கிடியோர்னிசு சில்விகோலா* | கொண்டைவாத்து | கிழக்கு பராகுவே, தென்கிழக்கு பிரேசில் மற்றும் தீவிர வடகிழக்கு அர்ஜென்டினா |
|

மேற்கோள்கள்
-----------

* ITIS குறிப்பு

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2712557
* விக்கியினங்கள்: Sarkidiornis
* BOLD: 69542
* GBIF: 2498000
* iNaturalist: 7159
* IRMNG: 1206296
* ITIS: 175243
* NBN: NHMSYS0020930451
* என்.சி.பி.ஐ: 8886

 |
**நல்லூர்நாடு** (*Nalloornad*) என்பது கேரள மாநிலத்தில் வயநாடு மாவட்டத்தில் மானந்தவாடிக்கு அருகில் உள்ள ஒரு கிராமம் ஆகும்.

மக்கள்தொகையியல்
---------------

2001[update] ஆம் ஆண்டு இந்திய மக்கள் தொகைக் கணக்கெடுப்பின்படி, இங்கு 7920 ஆண்கள் மற்றும் 7628 பெண்களுடன் 15548 பேர் வாழ்ந்தனர்.

போக்குவரத்து
------------

நல்லோர்நாடு கிராமத்தை மானந்தவாடி அல்லது கல்பெட்டாவில் இருந்து அடையலாம். பெரிய காட் சாலை மானந்தவாடியை கண்ணூர் மற்றும் தலச்சேரியை இணைக்கிறது. தாமரச்சேரி மலைப்பாதையானது கோழிக்கோடு கல்பெட்டாவை இணைக்கிறது. குட்டியடி மலைப்பாதை வடகரையை கல்பெட்டா மற்றும் மானந்தவாடியுடன் இணைக்கிறது. பால்ச்சுரம் மலைப்பாதை கண்ணூர் மற்றும் இரிட்டியை மானந்தவாடியுடன் இணைக்கிறது. நிலம்பூரில் இருந்து ஊட்டி செல்லும் சாலையும் மேப்பாடி கிராமத்தின் வழியாக வயநாட்டுடன் இணைக்கப்பட்டுள்ளது.

அருகிலுள்ள ரயில் நிலையம் மைசூரில் உள்ளது மற்றும் அருகிலுள்ள விமான நிலையங்கள் கோழிக்கோடு சர்வதேச விமான நிலையம் -120 கிமீ தொலைவிலும் பெங்களூரு சர்வதேச விமான நிலையம் -290 கிமீ தொலைவிலும் மற்றும் கண்ணூர் சர்வதேச விமான நிலையம் 58 கி.மீ தொலைவிலும் அமைந்துள்ளன.

மேலும் காண்க
------------

* மானந்தவாடி

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India. .
வில்லியம் ஜான் தாமஸ்
**வில்லியம் ஜான் தாமஸ்** (16 நவம்பர் 1803 - 15 ஆகஸ்ட் 1885) என்பவர் நாட்டுப்புறவியல் அறிஞர் ஆவார். இவர் கி.பி.1846 ஆம் ஆண்டு நாட்டுப்புறவியலைக் குறிக்கும் நாட்டுப்புறவியல் (Folklore) என்ற சொல்லை உருவாக்கினார். இச்சொல்லினை பெருவாரியான நாடுகள் பரவலாகப் பயன்படுத்துகின்றன. 

இவர் மனிதனின் சடங்கு முறைகள், நம்பிக்கைகள், கதைப் பாடல்கள், பழமொழி, நாட்டுப்புறப் பாடல் என வழக்காறுகள் அனைத்துமே நாட்டுப்புறவியல் இலக்கியம் என்றார்.

இவர் 1803 ஆம் ஆண்டு நவம்பர் 16 ஆம் தேதி பிறந்தார். வில்லியம் ஜான் தாமஸ் தன்னுடைய படைப்புகளுக்கு ஆம்ப்ரோஸ் மெர்டன் என்ற பெயரை புனைப்பெயராக பயன்படுத்தினார். 

தாம்ஸ் ஆகஸ்ட் 15, 1885 இல் இறந்தார் மற்றும் லண்டனில் உள்ள ப்ரோம்ப்டன் கல்லறையில் அடக்கம் செய்யப்பட்டார்.

ஆதாரங்கள்
---------

1. ↑  Sims, Martha; Martine Stephens (2005). *Living Folklore*. Logan, Utah: Utah State University Press. பக். 23. பன்னாட்டுத் தரப்புத்தக எண்:9780874216110. .
2. ↑

வெளி இணைப்புகள்
---------------

* Wikisource logo வில்லியம் ஜான் தாமஸ் எழுதிய அல்லது இவரைப்பற்றிய ஆக்கங்கள் விக்கிமூலத்தில்:

விக்கிமீடியா பொதுவகத்தில்,  
 ***William Thoms***   
என்பதில் ஊடகங்கள் உள்ளன. 

* "Thoms, William John". *Dictionary of National Biography*. (1885–1900). London: Smith, Elder & Co.
* Intro to folklore
* *The old story books of England*, 1845
* Roper, Jonathan (2007). "Thoms and the Unachieved "Folk-Lore of England"". *Folklore*. **118** (2): 203–216. doi:10.1080/00155870701340035. ISSN 0015-587X. S2CID 161251619.
**சோழர் கால மருத்துவமனைகள்** "ஆதுலர் சாலைகள்" என்ற பெயரால் நிர்வகிக்கப்பட்டுள்ளன. காஞ்சிபுரம் மாவட்டம், மதுராந்தகம் வட்டத்தில் திருமுக்கூடல் என்ற ஊரில், வீர இராஜேந்திர சோழனின் ஆட்சி காலத்தில் வெங்கடேச பெருமாள் கோயில் நிர்வாகத்தின் கீழ் "வீரசோழன் ஆதுலா; சாலை" என்ற மருத்துவமனை செயல்பட்டுள்ளது. அங்கு மருத்துவ விடுதியும் இருந்துள்ளது.

குந்தவை மருத்துவமனை
-------------------

முதலாம்இராசராசனின் தமக்கையார் குந்தவை பிராட்டியார் தனது தந்தை சுந்தரசோழனின் பெயரால் "சுந்தரசோழ விண்ணகர் ஆதுலார் சாலை" என்ற மருத்துவமனையை ஏற்படுத்தி அதனை நிர்வகிக்க நிலக்கொடையும் அளித்துள்ளாள்.

இலவச மருத்துவமனை
----------------

விக்கிரம சோழனின் ஆட்சி காலத்தில் திருபுகழுரில் "தேவருடையான் மதுக்கினியான் ஆன விராடராசன்" என்பவன் முடிகொண்ட சோழ பேராற்றின் வடகரையில் ஆதுலார்சாலை ஒன்று ஏற்படுத்தப்பட்டுள்ளது. இம்மருத்துவமனையில் அனாதைகளுக்கு மருத்துவம் அளிக்கப்பட்டுள்ளது. அனாதைகளுக்கு சிகிச்சையுடன் இலவசமாக உணவும் அளிக்கப்பட்டுள்ளது. இதற்கென்று ஆதுலார் சாலைக்கருகில் மடம் ஒன்று ஏற்படுத்தப்பட்டு அதற்கான நிலக்கொடையும் அளிக்கப்பட்டுள்ளது.
சோழர் கால மருத்துவக் கல்லூரிகள்.

விக்கிரம சோழனின் ஆட்சிக் காலத்தில் திருவாடுதுறையில் மருத்துவக் கல்லூரி ஒன்று ஏற்படுத்தப்பட்டுள்ளது. இரண்டாம் குலோத்துங்கன் ஆட்சிக் காலத்தில் விழுப்புரம் மாவட்டம், பெருவல்லூரில் மருத்துவக்கல்லூரி ஒன்று செயல்பட்டுள்ளது. இக்கல்லூரியில் படித்த மாணவர்களுக்கு சரகசம்ஹிதை, அஷ்டாங்க கிருதம் போன்ற மருத்துவ நூல்கள் கற்பிக்கப்பட்டுள்ளன. இக்கல்லூரி மாணவர்கள் தங்கி படிப்பதற்கு விடுதியும் (மடம்) இருந்துள்ளது. இவ்விடுதியில் மருத்துவ மாணவர்களுக்கு உணவளிக்கப்பட்டுள்ளது. அதற்காக நிலக்கொடையும் அளிக்கப்பட்டுள்ளது.

மருந்து வகைகள்
--------------

பிற்கால சோழர்ஆட்சி காலத்தில் ஆதுலர் சாலைகளில் (மருத்துவமனை) நோயாளிகளுக்குத் தேவையான மருந்துகள் இருப்பு வைக்கப்பட்டு பாதுகாக்கப்பட்டுள்ளன. வீரசோழன் ஆதுலார் சாலையில் ஓர் ஆண்டிற்கு தேவையான மருந்துகள் இருப்பில் வைக்கப்பட்டிருந்ததாகக் கல்வெட்டுகள் குறிப்பிடுகின்றன.

### மருந்துகள் இருப்பு விவரம்

**மருந்து** **அளவு**

1. பிராமண்யம்-கடும்பு .. 1 படி
2. வாசா-காப்தகி .. 2 படி
3. கோ-முத்ரா-ஹதஹி .. -
4. தஸ-மூலா-ஹதஹி .. 1 படி
5. பலாடக-ஹதஹி .. 1 படி
6. கத்தீரம் .. 1 படி
7. பலாகேரண்ட தைலம் .. 1 படி
8. பஞ்சாக தைலம் .. 1 தூணி
9. லகணாதி ஏரண்ட தைலம் .. 1 தூணி
10. உத்தம சரணாதி தைலம் .. 1 தூணி
11. பில்லாதி கிருதம் .. 1 தூணி
12. மண்டூகர வதகம் .. 1 பதக்கு
13. திராவட்டி .. 2,000
14. விமலை .. தாழி
15. சுனேத்திர .. 2,000
16. தம்ராதி .. 2,000
17. வஜ்ர கல்பம் .. தூணி-பதக்கு
18. கல்யாண லவணம் .. தூணி-பதக்கு

மேற்கோள்
--------

1. '**இராசராசன் துணுக்குகள் நூறு'** வெளியீடு தமிழ்நாடு தொல்லியல் துறை பக்கம் எண்: 23,24,25.